סיקרט גארדן

סיקרט גארדן (באנגלית: Secret Garden) הוא הרכב אירי-נורווגי המנגן בסגנון מוזיקת העידן החדש. ההרכב בנוי מהכנרת האירית פיונואלה שרי ומהמלחין והפסנתרן הנורווגי רולף לבלנד. הצמד ייצג את נורווגיה באירוויזיון 1995 עם השיר "Nocturne", שיר אינסטרומנטלי שכמעט ואינו מכיל מילים, איתו הם הגיעו למקום הראשון. זהו השיר האינסטרומנטלי היחיד שהשתתף ואף זכה באירוויזיון, אולם נכתבו לו מספר מילים בנורווגית על ידי פטר סקבלן וזאת על-מנת להבטיח שהשיר אינו מפר את חוקי התחרות. באירוויזיון, הזמרת הנורווגית גונהילד טווינריים שרה את מילות השיר, וכן הופיעה על הבמה נגנית הניקלהרפה (כלי נגינה שוודי) השוודית אוסה יינדר, וזאת למרות ששתיהן אינן חברות קבועות בסיקרט גארדן. פיונואלה שרי (באנגלית: Fionnuala Sherry; נולדה ב-20 בספטמבר 1962 ביישוב נאס שבמחוז קילדייר, אירלנד) היא זמרת וכנרת אירית. שרי החלה לנגן בכינור כאשר הייתה בת 8. בגיל 15 עברה שרי לדבלין על-מנת להמשיך את לימודיה המוזיקליים. היא למדה בטריניטי קולג', אותו סיימה בהצטיינות. הקריירה המוזיקלית שלה החלה כאשר הייתה חברה במקהלה של RTÉ במשך 10 שנים. שרי חברה למספר רחב של מוזיקאים, ביניהם The Chieftains, שינייד או'קונור, ואן מוריסון, כריס דה בורג, בונו ו-Wet Wet Wet. כמו כן, היא הקליטה מנגינות יחד עם תזמורת הסרטים האירית עבור מספר סרטים בהוליווד, ביניהם זכרונות אהבה מפירנצה והמסכה. שרי כתבה והנחתה תוכנית טלוויזיה לילדים בטלוויזיה האירית, המבוססת על רעיון שהיא המציאה בעצמה. בנובמבר 2010 היא הוציאה אלבום סולו בשם Songs from Before. רולף אונדסט לבלנד (בנורווגית: Rolf Undsæt Løvland; נולד ב-19 באפריל 1955 בקריסטיאנסנד שבנורווגיה) הוא מלחין נורווגי. לבלנד החל להלחין בגיל צעיר ואף הקים להקה בגיל 9. הוא למד מוזיקה בקריסטיאנסנד, ומאוחר יותר קיבל תואר מהמוסד למוזיקה שבאוסלו. הוא מוכר בעיקר לאחר שהלחין את השיר You Raise Me Up, שלפי דבריו נעשו לו למעלה מ-500 גרסאות כיסוי. לבלנד הלחין את השיר "La det swinge" שזכה באירוויזיון 1985, וכן את השיר "Nocturne" שזכה באירוויזיון 1995, ובכך הביא לנורווגיה את שני ניצחונותיה הראשונים בתחרות. האלבום הראשון של הצמד. יצא ב-16 באפריל 1996. האלבום הגיע למעמד פלטינום בנורווגיה ובקוריאה הדרומית, והוא שהה במצעד העידן החדש של הבילבורד במשך 101 שבועות. האלבום השני של הצמד. יצא ב-15 באפריל 1997. אלבום האולפן השלישי של הצמד. יצא ב-20 באפריל 1999. אלבום האולפן הרביעי יצא ב-26 במרץ 2002. השיר הראשון באלבום, "The Awakening", נכתב בעקבות השראה מהרומן "היקיצה" של הסופרת קייט שופן. אלבום האולפן החמישי של הצמד. יצא ב-8 במרץ 2005. אלבום האולפן השישי של הצמד. יצא ב-26 בנובמבר 2007. בניגוד לאלבומים הקודמים, האלבום הזה מורכב בעיקר משירה ומופיעים בו מספר זמרים מוכרים, ביניהם ברברה סטרייסנד, ניב קבאנה (זוכת אירוויזיון 1993 ואיליין פייג'. כמו כן, יצאו באלבום שירים מחודשים של הצמד מאלבומים קודמים. אלבום האולפן השביעי של הצמד. יצא ב-11 בנובמבר 2011. Fairytales - Highlights from Secret Garden - יצא בשנת 1998 Dreamcatcher: Best of Secret Garden - יצא ב-22 במאי 2001 The Ultimate Secret Garden - יצא בשנת 2004 Dreamcatcher: Best of Secret Garden - אלבום ההופעה שצולם באוסטרליה, יצא בשנת 2004 מדיה וקבצים בנושא סיקרט גארדן בוויקישיתוף אתר האינטרנט הרשמי של סיקרט גארדן סיקרט גארדן, במסד הנתונים הקולנועיים IMDb (באנגלית) סיקרט גארדן, באתר Last.fm (באנגלית) סיקרט גארדן, באתר AllMusic (באנגלית) סיקרט גארדן, באתר MusicBrainz (באנגלית) סיקרט גארדן, באתר Discogs (באנגלית) סיקרט גארדן, באתר Songkick (באנגלית) סיקרט גארדן, באתר בילבורד (באנגלית) העמוד הרשמי באתר YouTube biography באתר Allmusic "SONGS FROM BEFORE" NEWLY RELEASED IN IRELAND באתר הרשמי של פיונואלה שרי, 29 בספטמבר 2010